Diari Oficial de la Generalitat Valenciana


Sumari del DOGV 1775, del 05-05-1992 (1992/824658)

ORDRE de 22 d'abril de 1992, de la Conselleria de Cultura, Educació i Ciència, per la qual dicta normes per a l'elecció d'òrgans unipersonals de govern en determinats centres públics no universitaris.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/22/(2)/dof/vci/html**

### Dades del document

Número de DOGV
:   1775

Data del DOGV
:   05-05-1992

Secció del DOGV
:   DISPOSICIONS GENERALS

Número del document
:   1992/824658


Data del document
:   22-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 d'abril de 1992, de la Conselleria de Cultura, Educació i Ciència, per la qual dicta normes per a l'elecció d'òrgans unipersonals de govern en determinats centres públics no universitaris.  
El Decret 12/1986, de 10 de febrer, del Consell de la Generalitat Valenciana, regula el procediment d'elecció dels òrgans unipersonals de govern dels centres públics d'educació general bàsica, batxillerat i formació professional de la Comunitat Valenciana. Així mateix, el Decret 90/1986, de 8 de juliol, del Consell de la Generalitat Valenciana regula el procediment d'elecció d'aquests òrgans als centres públics d'ensenyaments especialitzats.  
Com que aviat conclourà el mandat de directors dels centres públics als quals es refereix aquesta ordre, cal portar a terme la convocatòria i establir normes per a l'elecció dels directors, segons estableixen els decrets esmentats.  
En atenció d'aquests motius i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Aquesta ordre serà d'aplicació als centres públics d'EGB, instituts de Batxillerat i Formació Professional, incloent-hi els centres de Pre-escolar, d'EGB de menys de vuit unitats i d'Educació Especial, els òrgans unipersonals dels quals concloguen el seu mandat reglamentari de tres anys abans de l'1 de juliol de 1992 i aquells que es troben en algun dels supòsits considerats en l'article 17, apartat 4, o en l'article 5, apartat 4, del Decret 12/1986, de 10 de febrer, sempre que tinguen constituït legalment el consell escolar.  
Així mateix, serà d'aplicació als centres públics d'ensenyaments especialitzats, els òrgans unipersonals dels quals concloguen el seu mandat i es troben en algun dels supòsits de l'article 16 apartat 4, o en l'article 5 apartat 4, del Decret 90/1986, de 8 de juliol, sempre que tinguen constituït legalment el consell escolar.  
A l?efecte d'aquesta ordre es consideraran inclosos també aquells centres el director actual dels quals haja obtingut, en el moment de celebrar-se aquestes eleccions, nova destinació en altre centre, educatiu, en virtut de l?últim concurs de trasllats, encara que la seua incorporació al nou centre no siga efectiva fins al pròxim curs escolar.  
Segon  
Als centres inclosos dins l'àmbit d'aplicació assenyalat en l'article primer d'aquesta ordre, es procedirà a l'elecció dels directors el dia 11 de juny de 1992, data en què la mesa electoral, constituïda d'acord amb el que preveuen l'article 17 del Decret 12/1986, de 10 de febrer, i l'article 16 del Decret 90/1986, de 8 de juliol, haurà de trametre la candidatura que haja obtingut majoria absoluta dels membres del consell escolar de centre als serveis territorials de Cultura i Educació.  
Tercer  
Per tal de poder realitzar el nomenament dels càrrecs directius, el director electe podrà proposar al consell escolar l?elecció dels càrrecs esmentats, si no ho hagués fet en el moment de la presentació de la candidatura, en la manera prevista en l'article 18 del Decret 12/1986 i en l'article 17 del Decret 90/1986. Després de ser elegits pel consell, haurà de trametre la proposta de nomenament als serveis territorials de Cultura i Educació, per tal que la presa de possessió siga feta amb efecte de l'1 de juliol de 1992.  
Quart  
En absència de candidats, o quan aquests no obtindran majoria absoluta, i als centres de creació nova que n'iniciaren el funcionament en el curs 1991/1992, el director dels serveis territorials procedirà segons que disposen l'article 17.4 del Decret 12/1986, de 10 de febrer, o l'article 16.4 del Decret 90/1986, de 8 de juliol.  
DISPOSICIONS FINALS  
Primera  
Autoritze la Secretaria General perquè dicte les instruccions que calguen per al desplegament i l'aplicació del que preveu aquesta ordre.  
Segona  
Els directors dels serveis territorials de Cultura i Educació, el director actual dels centres i la mesa electoral que amb aquesta finalitat siga constituïda, adoptaran les mesures que calguen per garantir el desenvolupament normal del procés d'elecció al qual fa referència aquesta ordre.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 22 d'abril de 1992.  
El Conseller de Cultura, Educació i Ciència,   
ANDREU LÓPEZ BLASCO


Còpia Permalink ELI